Millores en els accessos a l’aparcament de Les Palmeres
2025-07-24

L’aparcament públic de Les Palmeres, situat al costat del Mercat Municipal de Burjassot, ha vist millorats els seus accessos, recentment. El recinte disposa ara d’un nou accés pel carrer Guillem de Castro que s’uneix al ja existent inicialment. Així mateix, tant els vehicles com els vianants també poden accedir o eixir de l’aparcament per l’accés habilitat al costat del Centre d’Especialitats. Finalment, els vianants també poden accedir al recinte per un accés contigu a una de les entrades del Mercat Municipal, pel carrer Pintor Goya.

El nou aparcament de Les Palmeres es va habilitar en 2013 i ha suposat un alleujament a l’hora de trobar estacionament en el municipi. El recinte, els dimecres, serveix per a la ubicació del Mercadet extraordinari dels dimecres.